Document ID: /roh_data/filtered/fineweb-2-filterrobots_roh.jsonl.gz/56518

Anc mai n'è il lutgader da Panaduz vegnì nominà per ina festa da lutga federala. L'eveniment grond ad Estavayer è sia premiera. Sprecher po propi ir senza squitsch a la festa federala. Dad el na spetga nagin ina prestaziun extraordinaria. En emprima lingia vai per el er per far experientschas.
Anc betg uschè savens ha Sprecher pudì far la lutga en uschè in'arena, la concurrenza sin la Schwägalp è stada fin da qua il pli grond eveniment en sia carriera. El sa legra uss dad esser part da la delegaziun grischuna che va a la festa federala. Preschentar il sport da lutga en uschè ina culissa è per mintgin insatge tut spezial.